**П Р Е Д Н А Ц Р Т**

На основу члана 170. став (3) Одлуке о спровођењу Закона о царинској политици у Босни и Херцеговини ("Службени гласник БиХ", бр. 13/19, 54/19, 21/20, 47/21, 49/21, 4/22, 23/22 и 6/23), члана 15. Закона о Управи за индиректно опорезивање (''Службени гласник БиХ", број 89/05) и члана 61. став 2. Закона о управи ("Службени гласник БиХ", бр. 32/02, 102/09 и 72/17), директор Управе за индиректно опорезивање доноси

**ОДЛУКУ**

**О ДОПУНАМА ОДЛУКЕ О ТРОШКОВИМА ПРЕГЛЕДА РОБЕ ИЗВАН**

**МЈЕСТА РАДА И ИЗВАН РАДНОГ ВРЕМЕНА ЦАРИНСКОГ ОРГАНА**

Члан 1.

У Одлуци о трошковима прегледа робе изван мјеста рада и изван радног времена царинских органа (''Службени гласник БиХ'', број 53/22) у члану 3. иза тачке е) додају се нове тач. ф), г) и х) које гласе:

''ф) одобрено складиште за привремени смјештај (независно да ли је одобрено као засебно или у простору јавног царинског складишта типа А) и одобрено царинско складиште код смјештаја у наведена складишта и раздужења тог смјештаја пошиљки које преносе лиценцирани приватни поштански оператери у авионском саобраћају,

г) мјесто на којем се обавља уништење робе под царинским надзором по службеној дужности,

х) жељезничке станице, код превоза робе и путника у међународном жељезничком саобраћају.''

Члан 2.

Ова одлука ступа на снагу наредног дана од дана доношења и објављује се у ''Службеном гласнику БиХ''.

Миљка Кутић, израдила преднацрт одлуке\_\_\_\_\_\_\_\_\_\_\_\_\_\_\_

Име и презиме и параф шефа Одсјека за царинске поступке

Владимир Драгичевић\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Име и презиме и параф помоћника директора за Сектор за царине

**Д И Р Е К Т О Р**

Број: 01-02-2- \_\_\_\_\_\_\_\_\_\_\_\_ /25

Бања Лука, \_\_\_\_\_\_ 2025. године **Др Зоран Тегелтија**

**О б р а з л о ж е њ е**

**уз преднацрт Одлуке о допунама Одлуке о трошковима прегледа**

**робе изван мјеста рада и изван радног времена царинског органа**

**Правни основ и разлози за доношење**

На основу члана 170. став (3) Одлуке о спровођењу Закона о царинској политици у Босни и Херцеговини ("Службени гласник БиХ", бр. 13/19, 54/19, 21/20, 47/21, 49/21, 4/22, 23/22 и 6/23), члана 15. Закона о Управи за индиректно опорезивање (''Службени гласник БиХ", број 89/05) и члана 61. став 2. Закона о управи ("Службени гласник БиХ", бр. 32/02, 102/09 и 72/17), директор Управе за индиректно опорезивање донио је Одлуку о трошковима прегледа робе изван мјеста рада и изван радног времена царинских органа (''Службени гласник БиХ'', број 53/22).

Чланом 170. став (3) Одлуке о спровођењу Закона о царинској политици у Босни и Херцеговини прописано је сљедеће:

1. Роба се прегледа на мјесту и у вријеме које за то одреди царински орган.
2. У оправданим случајевима, на захтјев декларанта, царинска канцеларија може одобрити да се преглед робе обави на неком другом мјесту и/или у неко друго вријеме од оног из става (1) овог члана. Декларант сноси све трошкове настале таквим прегледом.
3. Царински орган прописује износ трошкова прегледа робе из става (2) овог члана.

Одлуком о трошковима прегледа робе изван мјеста рада и изван радног времена царинских органа (''Службени гласник БиХ'', број 53/22), између осталог, регулисано је, шта се, у сврху примјене те одлуке, сматра под мјестом у којем царински орган редовно обавља царињење робе.

Након сагледавања примјене Одлуке о трошковима прегледа робе изван мјеста рада и изван радног времена царинских органа, оцијењено је потребним да се изврши допуна те одлуке, ради чега је припремљен преднацрт Одлуке о допунама Одлуке о трошковима прегледа робе изван мјеста рада и изван радног времена царинског органа, у којој су, предложене допуне члана 3. Одлуке са новим тачкама ф), г) и х) у смислу да се као редовно мјесто царињења робе сматра и сљедеће:

* одобрено складиште за привремени смјештај (независно да ли је одобрено као засебно или у простору јавног царинског складишта типа А) и одобрено царинско складиште код смјештаја у наведена складишта и раздужења тог смјештаја пошиљки које преносе лиценцирани (за курирске услуге) приватни поштански оператери у авионском саобраћају (тачка ф))

(*Образложење*: ова допуна је предложена имајући у виду да царинске испоставе на међунардним аердоромима у БиХ немају царински терминал нити други доступан адекаватан простор за обављање царинског прегледа пошиљки курирских услуга, а слиједом ни потребну инсталацијску опреме (електронске алате ид руго) за идентификацију и сортирање пошиљки, који су неопходни због великог броја тих пошиљки (насловљених на различита физичка и правна и друга лица) и специфичности процедура у вези истих. Наведену опрема морају посједовати приватни поштански оператери лиценцирани за курирске услуге, у њиховим одобреним складишним просторима (који простори се налазе уз или се у одређеној близини међународног аеродрома на који се допремају), пошто је то један од услова за издавање лиценце прописан чланом 10. тачка г) Правилника о издавању лиценци за обављање поштанских услуга (''Службени гласник БиХ'', број 84/19), а према члану 7. став (1) тог Правилника, сви услови за издавање лиценце морају бити испуњени све вријме важења лиценце,

* мјесто на којем се обавља уништење робе под царинским надзором по службеној дужности (тачка г))

(*Образложење*: ово су ријетки случајеви, а претежно се ради о случајевима када је роба одузета по одлуци царинског органа према царинским прописима или одлуци надлежног суда и одређено је њено уништење или је њено уништење одређено од стране надлежног инспекцијског органа),

* жељезничке станице, код превоза робе и путника у међународном жељезничком саобраћају (тачка х))

(*Образложење*: наведена допуна је одговарајућа наспрам врсте (жељезничког) саобраћаја у којем се врши превоз робе и путника у међународном жељезничком саобраћају, те је треба укључити кроз допуну члана 3. предње наведене одлуке).

**Финансијска средства за спровођење Одлуке**

За спровођење ове одлуке нису потребна додатна финансијска средства.

УПРАВА ЗА ИНДИРЕКТНО ОПОРЕЗИВАЊЕ